Quin títol té l'espectacle de Lara?
Un núvol blanc, lleuger, volàtil, passa per davant d'una muntanya pedregosa, feréstega i atractiva també. Aquesta és la fotografia suggeridora de la jove artista Amanda Bernal per al 19è Festival Nacional de Poesia de Sant Cugat. Es farà del 9 d'octubre al 9 de novembre i inclourà cinquanta actes en trenta espais diferents. Al programa del festival, organitzat per la Institució de les Lletres Catalanes i el Teatre Auditori de Sant Cugat, hi ha una proposta arriscada, que pot ser controvertida: l'espectacle Amants i estalvis, que ha ideat l'escriptor Jordi Lara per a la Nit de Poesia. Aquest acte, que és central dins el programa, l'havia de coordinar Sam Abrams, però va dimitir arran del pacte municipal de Sant Cugat entre ERC, PSC i CUP. Aleshores ho van proposar a Jordi Lara, que ha planificat un espectacle que defuig el cànon poètic.
Amants i estalvis